Обама во Гана ги повика Африканците да преземат контрола за сопствената судбина
Американскиот претседател побара поголема одговорност за искоренување на сиромаштијата, војните и болестите
Првиот афро-американски претседател на САД бешетопло пречекан во Гана, практично како член на семејство.Тој за проблемите со кои се соочува Африка говореше токму како член на семејство – со критичен, но искрен тон. Обама, чиј татко е од Кенија, ја спомена личната врска со трагичното минато на Африка, но подвлече дека дошло времето Африканците да јапреземат контролата за својата судбина во свои раце. „Колонијалнатакарта, што немаше речиси никаква смисла,поттикнуваше конфликти, а Западот честопати на Африка и` пристапуваше како патрони гледаше на неа како на извор на ресурси, а не како на партнер. Меѓутоа,Западот не е одговорен за уништувањето на економијата во Зимбабве изминатавадеценија или за војните во кои се ангажираат деца-војници", рече американскиотпретседател. Обама ја повика новата генерација Африканци да изградат демократија, новиможности, да се борат противкорупцијата и да стават крај на долгогодишното владеењесо цврста рака и конфликти на континентот. „За едно општество е смртна казна да се присилуваат деца да убиваат во војни. Криминален чин и кукавичлук е да се силуваатжените. Мора да се заложиме за вредноста на секој детски живот во Дарфур и за достоинството на секоја жена во Конго", порача Обама. Во преполната сала пред членовина парламентот на Гана, Обама во саботата рече дека земјата станала пример за останатите од континентот – место каде развојот е поттикнат од доброто владеење. „Тоа е елементот што недостасува на премногу места и премногу долго време. Тоа е промената што може да го отвори потенцијалот на Африка и тоа е одговорност што може да ја исполнат само Африканците", речеОбама. Тој ја охрабри Гана, особено младите генерации, порачувајќи им дека умеат дасе борат против болестите, конфликтите и да направат темелни промени. „Да, може да го сторите тоа",кажа американскиот претседател, парафразирајќи го својот предизборен слоган . Барак Обама на заминувањето од Гана го испратија звуци на тапани и танцување - многумина се веселеа поради човекот на кого гледаат не само како на претседател на САД, туку и како син на Африка.